[{"text_idx": "#000003", "text": "Cafodd ei hannog gan ei goruchwyliwr ymchwil, Richard Dinsdale, i wneud cais am yr ysgoloriaeth KESS 2, gan fod ganddi ddiddordeb brwd mewn ynni adnewyddadwy a\u2019r sector amgylcheddol yn gyffredinol."}, {"text_idx": "#000004", "text": "Dechreuodd Rhiannon ar ei phrosiect, Biorefining of Waste Gases from Steel Manufacture, ym mis Ionawr 2017 ac yn gobeithio cwblhau ei doethuriaeth (PhD) yn 2019."}, {"text_idx": "#000007", "text": "Meddai: \u201cMae cynhyrchu dur yn creu llawer o nwy gwastraff sy\u2019n cael ei ryddhau i\u2019r atmosffer ar ffurf carbon deuocsid a charbon monocsid, ac felly\u2019n cyfrannu at gynhesu byd-eang."}, {"text_idx": "#000008", "text": "\u201cEin nod yw defnyddio technoleg bioburo i greu cynnyrch defnyddiol o\u2019r nwyon gwastraff. Drwy wneud hyn byddwn yn dal y carbon yn hytrach na dim ond ei ryddhau."}, {"text_idx": "#000009", "text": "Mae Rhiannon wedi adeiladu adweithydd ar gyfer y prosiect, gan ddysgu sut i ddefnyddio meddalwedd cyfrifiadurol arbenigol yn ogystal a\u0302 chromatograffi nwy i wirio lefelau\u2019r nwyon mae\u2019n ei gynhyrchu."}, {"text_idx": "#000010", "text": "Cam nesaf ei hymchwil fydd cael yr adweithydd i gynhyrchu asid asetig, cyn optimeiddio\u2019r broses."}, {"text_idx": "#000011", "text": "\u201cByddwn yn sicr yn annog rhagor o fyfyrwyr ymchwil i wneud cais am arian KESS,\u201d ychwanegodd."}, {"text_idx": "#000012", "text": "\u201cMae wedi bod o gymorth mawr er mwyn i mi allu cynnal yr ymchwil hwn, a gobeithio y gallaf wneud gwahaniaeth go iawn i\u2019r ffordd y mae nwyon gwastraff o\u2019r diwydiant dur yn cael eu defnyddio mewn ffordd sy\u2019n fwy cyfeillgar i\u2019r amgylchedd.\u201d"}]